**Ofte stilte spørsmål**

**Hva er studiearbeid?**

Å arrangere kurs. Mennesker samles for å lære sammen.

**Kan vi ha kurs i utlandet?**

Ja, man kan arrangere kurs i utlandet.

**Hvem kan være kursholder?**

Kursholder må ha kompetanse innen kursets mål.

**Kan vi melde inn kurs på papir?**

Ja, du kan melde inn kurs både på papir og i KursAdmin, som er et elektronisk registreringsprogram.

**Hvor mange deltakere?**

Funkis anbefaler minst 5 deltakere for å få muligheten til erfaringsutveksling.

**Hvilken aldersgrense finnes for å være godkjent deltaker?**

En godkjent deltaker må fylle 14 år innen utgang av året. Oppad er det ingen grense. Yngre personer kan delta, men blir ikke regnet med.

**Må alle deltakere være medlemmer i vår organisasjon?**

Nei.

**Hvor mange må ha tilrettelegging for å få TRT?**

Minst 1 person med behov for tilrettelegging, og tilrettelegging må gjennomføres. Dette kan utløse TRT.

**Påvirker antall deltakere kurstilskuddet?**

Nei.

**Hvor mange timer må det være for at det er et kurs?**

Det må være minst 8 timer. Studieplanen angir timerammen.  
[Du kan lese mer om studieplaner her](https://funkis.no/node/97)

**Må kurset godkjennes før start?**

Ja, kurset skal godkjennes før start.

**Må budsjett og kursdeltaker godkjennes på forhånd?**

Nei.

**Hvor lenge kan et kurs vare?**

Tidsperspektiv: Et kurs kan vare 1 dag, en helg, 1 måned, 1 år.

**Kan man holde et kurs over 2 år?**

Ja.

**Hvor stor del kan være pause?**

60 minutter kursaktivitet kan inneholde 15 minutters pause.

**Hvor mye må man være til stede for å bli godkjent som deltaker?**

En deltaker må ha vært tilstede i 75% av det totale timetallet.

**Kan for- og etterarbeid medregnes som kurstid?**

Nei, det er bare den tiden deltakerne er samlet som regnes som kurstid.

**Kan vi regne halve timer?**

Halvannen time regnes som 2 timer i kurssammenheng.

**MÅ det være egenandel?**

Nei. Kursarrangør avgjør dette.

**Kan laget betale kursholder?**

Ja.

**Hvor kommer tilskuddene fra?**

Opplæringstilskudd og tilretteleggingstilskudd kommer fra staten.

**Hva er TRT?**

Tilretteleggingstilskudd er et supplement til opplæringstilskuddet, og gis for funksjonshemmede og andre som trenger særskilt tilrettelegging.

**Er styremøte kurs?**

Nei, styremøter er ordinær organisasjonsdrift.

**Kan ulike organisasjoner samarbeide om kurs?**

Ja, men kun en organisasjon kan stå som arrangør og søke om tilskudd.

**Når får vi utbetalt etter at kurset er godkjent og avsluttet?**

Utbetalingen skjer som regel 2-3 uker etter at kurset er avsluttet.